Mélyen tisztelt Barátom!

Azon kellene kezdenem a dolgot, hogy elkészítettem a teljes szcenáriumot, és azt kell megjegyeznem Önnek, hogy keveslem az Ön által eddig megkomponált zenei részleteket. Jómagam tisztában vagyok vele, hogy Önnek igen sok tennivalója akad a zenekarral, mindazonáltal lassan színpadra kellene vinni az operát.

Kezdésként arra volnék kíváncsi, hogy mily indíttatásból döntött amellett, hogy 5 helyett 3 felvonásban mutatja be a darabot. A konzervatívoknak nem lesz ínyére ez a változtatás, azonban annyiban egyetértek Önnel, hogy a nebulók körében közismertebbé válhat, így az ifjakat is bevonhatjuk a kultúra világába. Másodsorban kifejteném, hogy véleményem szerint miért is volt szükséges még Katona Bánkján még több ízben módosításokat eszközölnöm. Kritika érhet, hogy a szcenáriumban ugyan Petur bán és a lázadók nem jutnak elég szerephez a színpadon, ezáltal a tragédiában kimagasló fontosságuk kissé elveszik, valamint abban a tekintetben is, hogy Gertrudis még inkább álszent és gonosz uralkodó a nemesek szempontjából. Ellenben így több szerep jut Bánk karakterének kibontakoztatására. Drága barátom reményeim szerint Ön és a közönség is örömmel látja, hogy a király jelleme nálam realisztikusabb, mint Katonánál, reakciója felesége halálára sokkal emberibb, illetve Bánk provokálására válasza hitelesebb, mint az eredeti drámában elhangzottakban található volt. Bánk jellemének megváltoztatása a drámához viszonyítva abszolút pozitívumként jelenik meg, különösképpen a fináléban, mikoris a bán félelmet nem ismervén szót emel az ország uralkodója ellen és a következményeket figyelmen kívül hagyva is kifejti az igazát. Befejezésként még annyit tennék hozzá, hogy nem tekinti-e túlzásnak Melinda és a kisfiú, Soma halálát majdan annak közlését Bánkkal? Magam úgy gondolom, remek drámai fordulópontként használhatnánk, javaslom, hogy Bánknak a darab végén mutassák meg a holttesteket, hisz ez sokak számára a katarzis megrázó élmények alapja lehet.

Mindent összevetve, már megbocsásson szerénytelenségemért, kedves barátom, kiválónak tekintem a szcenáriumot, és sajnálatomat fejezem ki, hogy még nem készült el a végleges változat. Örülök azonban, hogy a zenei részével, ha lassabban is mint remélte, de valamelyest mégis halad, hiszen a mint a Vasárnapi Újság is megírta, „Erkel Ferenczet, a karmesteri tennivalók, a zenekar betanítása, a gyakori próbák s más Zenészeti vállalatok, mik például a „philharmoniai hangversenyek”, annyira elfoglalják, hogy üres idejét szivesen fordítja egy kis szórakozásra” .

Ha bármiben lehetek szolgálatára tudja, hol keressen.

Várom válaszát, tisztelettel: